
[bookmark: _Toc0]Őszi madárinfluenza-megelőzési intézkedések a baromfitartásban
Az őszi időszak fokozott madárinfluenza kockázata miatt dr. Nemes Imre országos főállatorvos megelőző intézkedéseket rendelt el a magas kockázatúnak azonosított járásokban. A kereskedelmi célra tartott baromfiállományokat kötelező zárt körülmények között tartani, míg más gazdaságok esetében az etetést és az itatást fedett, zárt helyen kell megoldani.
Dr. Nemes Imre országos főállatorvos elrendelte hazánk magas kockázatúnak azonosított járásainak területén a kereskedelmi célból tartott baromfik kötelező zártan tartását, a nem kereskedelmi célból baromfit tartó gazdaságokban pedig a baromfik zárt helyen történőetetését, itatását. 
Újdonság a korábbi, zárt tartást elrendelő határozatokhoz képest, hogy nem megyei, hanem járási szinten történt a kockázatelemzés, amely alapján beazonosították a magas kockázatú járásokat.
Ezeket a 2/2026. számú országos főállatorvosi határozat melléklete tartalmazza, mely elérhető a Nébih portálon: https://portal.nebih.gov.hu/documents/10182/2374654975/Magyarorszag+madarinfluenza+szempontjabol+magas+kockazatukent+azonositott+jarasai.pdf
A Nébih felhívja az állattartók figyelmét a járványvédelmi előírások szigorú és következetes betartására, hiszen a járvány megelőzése az ágazat és a hatóság közös érdeke. 
A madárinfluenzával kapcsolatban információk, köztük a be- és újratelepítési eljárásrend, elérhető a Nébih tematikus oldalán: https://portal.nebih.gov.hu/madarinfluenza.

